b'\n_START_ARTICLE_\nBlazno resno zadeti\n_START_PARAGRAPH_\nBlazno resno zadeti je ena izmed mladinskih knjig slovenske pisateljice Dese Muck. V njej je opisala problematiko drog in njene posledice. S knjigo je \xc5\xbeelela zmanj\xc5\xa1ati poseganje mladih po nedovoljenih substancah in jih informirati o posledicah u\xc5\xbeivanja.\n_START_SECTION_\nVsebina\n_START_PARAGRAPH_\nNekega dne je Desa od\xc5\xa1la k psihologinji. Z njo se je hotela pogovoriti o drogah in te\xc5\xbeavah, ki jih imajo mladi z njimi, ter o tem napisati knjigo. Psihologinja ji je predstavila \xc5\xbdu\xc5\xbeo, ki je bila stara petnajst let. Sicer \xc5\xbdu\xc5\xbea ni zasvojenka, ampak poizkusi vsako drogo, ki ji pride pod roke. Desa ji je dala svojo vizitko, v upanju, da jo bo izgubila, saj ji \xc5\xbdu\xc5\xbea ni bila v\xc5\xa1e\xc4\x8d. Naslednji dan je pri\xc5\xa1la \xc5\xbdu\xc5\xbea s svojim prijateljem Dolfijem na obisk h Desi. Ko se je Desa \xc5\xbeelela z \xc5\xbdu\xc5\xbeo pogovoriti, je ta govorila o tobaku. Desa ji je hotela dopovedati, da od tobaka in alkohola hitreje umremo. A \xc5\xbdu\xc5\xbea ji je premeteno odgovorila, da bo vsak umrl od ne\xc4\x8desa._NEWLINE_Ko je Desa pripravljala kavo, sta \xc5\xbdu\xc5\xbea in Dolfi izginila. S seboj pa sta vzela \xc5\xa1e 2 steklenici viskija. Naslednje jutro se je \xc5\xbdu\xc5\xbea vrnila vsa objokana. Povedala je, da so Dolfija in \xc5\xa1e nekaj njenih prijateljev aretirali, da je ostala sama in da nima kam it. Potem je \xc5\xbdu\xc5\xbea pripovedovala o svojih star\xc5\xa1ih, da je o\xc4\x8de alkoholik, mami pa je vseeno zanjo. Desa se je hotela prepri\xc4\x8dati, \xc4\x8de to res dr\xc5\xbei, zato je od\xc5\xa1la k psihologinji. Tam je izvedela, da ima \xc5\xbdu\xc5\xbea precej bujno domi\xc5\xa1ljijo in da izre\xc4\x8de veliko la\xc5\xbei, da bi dosegla svoj cilj. Desa \xc5\xbdu\xc5\xbee ni sre\xc4\x8dala, zagledala pa je svojega starega prijatelja Pavleta. Obudila sta nekaj spominov in govorila o te\xc5\xbeavah mladih._NEWLINE_Nato je Desa skozi okno kavarne zagledala \xc5\xbdu\xc5\xbeo. Odhitela je ven, da bi se pogovorila z njo, saj je mislila, da ji je \xc5\xbdu\xc5\xbea ukradla staro zlato uro. Pri\xc5\xa1li so tudi policisti in Pavle jim je povedal za uro. Na\xc4\x8delnik je bil vesel, saj je bila to \xc5\xa1e zadnja stvar, ki so jo potrebovali za to, da spravijo \xc5\xbdu\xc5\xbeo v popravni dom._NEWLINE_Desa je od\xc5\xa1la k \xc5\xbdu\xc5\xbeinim star\xc5\xa1em, kjer je spoznala njenega o\xc4\x8deta Mirka, v katerega se je malo zaljubila. Tam pa je spoznala tudi njegovo \xc5\xbeeno, ki je rekla, da je najbolje, \xc4\x8de \xc5\xbdu\xc5\xbea ostane v domu, da ne bo povzro\xc4\x8dala te\xc5\xbeav in tavala naokoli. Desa je kmalu ugotovila, da je \xc5\xbdu\xc5\xbein o\xc4\x8de res alkoholik. Naslednjega dne sta Dolfi in neki drug \xc5\xbdu\xc5\xbein prijatelj pripeljala \xc5\xbdu\xc5\xbeo in Desi povedala, da je \xc5\xbdu\xc5\xbea na tripu. To pomeni, da u\xc5\xbeiva tablete, zaradi katerih \xc4\x8dlovek za\xc4\x8dne sanjati in delati stvari, ki jih pri zavesti ne bi. Gospa Desa se je odlo\xc4\x8dila, da bo \xc5\xbdu\xc5\xbeo odpeljala na svoj vikend in jo skrila pred policijo. Ker pa \xc5\xbdu\xc5\xbea tam ni mogla ostati sama, brez cigaret in alkohola, je kmalu pri\xc5\xa1la nazaj. Tako sta se Desa in njen mo\xc5\xbe odlo\xc4\x8dila, da \xc5\xbdu\xc5\xbeo odpeljeta domov in naj se doma zmenijo, kaj bodo storili z njo. Desa je \xc5\xbdu\xc5\xbeo pripeljala. Nato pa je pri\xc5\xa1el, do dobra pijan \xc5\xbdu\xc5\xbein o\xc4\x8de in pretepel Deso, \xc5\xbdu\xc5\xbeo in njeno mamo. Desa je pobegnila domov, \xc5\xbdu\xc5\xbea in njena mama pa za njo._NEWLINE_\xc4\x8cez nekaj \xc4\x8dasa je \xc5\xbdu\xc5\xbea pripeljala svojo prijateljico Leno, ki je bila zasvojena. Tako je za\xc4\x8dela Lena razlagati Desi, kako se je ona za\xc4\x8dela drogirati in da namerava nehat. Zaradi abstinen\xc4\x8dne krize sta jo zaprli v klet, da ne bi od\xc5\xa1la po novo drogo. Kar naenkrat pa je v stanovanje pri\xc5\xa1la mno\xc5\xbeica policistov, ki jih je poklicala Desina soseda. Na\xc5\xa1li so ubogo Leno, mamila in iglo. Nato so policisti dovolili Desi, da je povedala celo zgodbo, nato pa so od\xc5\xa1li._NEWLINE_Minili so trije tedni od tega dogodka. Sedele so za mizo in se pogovarjale o tem, kaj je Desa napisala v svojo knjigo o drogah. Nato pa sta se poslovili, saj sta \xc5\xbeeleli pred temo priti do njenega vikenda, kjer se bosta u\xc4\x8dili za izpite in opravili srednjo \xc5\xa1olo. Obe sta se odvadili od drog.'